
Շարունակվում են հայտնաբերվել «ապօրինի որսի» մասին վկայող լուսանկարներ: EcoNews.am բնապահպանական տեղեկատվական կայքը տեղեկացնում է, որ չթույլատրված որսի հերթական դեպքն է հայտնաբերվել, այս անգամ, որսորդը հոգեւորական է:


Ըստ կայքի տվյալների, նկարներում պատկերված որսորդը Աշտարակի Սուրբ Կարմրավոր եկեղեցու հոգեւոր հովիվ Ղեւոնդ քահանա Գափոյանն է: Ընդ որում, նկարներում պատկերված են նաեւ Կարմիր գրքում գրանցված կենդանիներ, ինչը համարվում է ապօրինի որս:












